**Σεμινάριο**

Το Κέντρο Πρόληψης των εξαρτήσεων και Προαγωγής της Ψυχοκοινωνικής Υγείας Αρκαδίας «Ανέλιξη» σε συνεργασία με τη Συντονίστρια Εκπαιδευτικού Έργου ΠΕ11 ΠΕ.Κ.Ε.Σ Πελ/νησουΕλένη Τζανήδιοργανώνει **Βιωματικά Σεμινάρια για εκπαιδευτικούς ΠΕ11 που υπηρετούν στα σχολεία της Πρωτοβάθμιας και Δευτεροβάθμιας Εκπαίδευσης**με θέμα:

**«Σχολείο 2020: Ομαλή προσαρμογή και επανασύνδεση σε εποχή κρίσης»**

Στόχος των σεμιναρίων είναι η ευαισθητοποίηση και εκπαίδευση των συμμετεχόντων εκπαιδευτικών σε βιωματικές δράσεις που υποστηρίζουν την καλύτερη προσαρμογή και σύνδεση των μαθητών σε ψυχοπιεστικές συνθήκες, όπως αυτές που διανύουμε λόγω της πανδημίας.

Θα γίνει γνωριμία με πρακτικά εργαλεία βιωματικής μάθησης για εφαρμογή στην ομάδα – τάξη, για τη δημιουργία υποστηρικτικού περιβάλλοντος στο χώρο του σχολείου, τη διευκόλυνση της προσαρμογής των μαθητών και την καλλιέργεια δεξιοτήτων ζωής (αυτεπίγνωση, αναγνώριση συναισθημάτων, εύρεση λύσεων, ενίσχυση ανθεκτικότητας).

Επιπλέον, οι συμμετέχοντες θα έχουν την ευκαιρία να έρθουν σε επαφή με τον τρόπο δουλειάς και τη φιλοσοφία του Κέντρου Πρόληψης.

Θα υλοποιηθεί μια (1) Ομάδα Εκπαιδευτικών Πρωτοβάθμιας και μια (1) ομάδα Εκπαιδευτικών Δευτεροβάθμιας Εκπαίδευσης.

Ο μέγιστος αριθμός συμμετεχόντων θα είναι τα 8 άτομα ανά ομάδα (λόγω της τήρησης των μέτρων ασφαλείας).

Θα τηρηθεί σειρά προτεραιότητας.

Δηλώσεις συμμετοχής στο Κέντρο Πρόληψης Αρκαδίας στο **e-mail**: **kpnna\_@otenet.gr**
ή στο **τηλέφωνο** / **fax: 2710 235243** έως και την **Τρίτη 29 Σεπτεμβρίου 2020.**

**Έναρξη: Τετάρτη 30 Σεπτεμβρίου 2020** και ώρα **16.30 - 20:30 μ.μ.**

**Η επόμενη συνάντηση θα ορισθεί σε συνεννόηση με τους συμμετέχοντες.**

Το σεμινάριο θα πραγματοποιηθεί στην Τρίπολη, στο χώρο του Πνευματικού Κέντρου και η συμμετοχή είναι εθελοντική.